חיים דותן

ביוגרפיה

דותן נולד בשכונת מקור ברוך בירושלים בשנת 1954. אביו, חנינא דטינא, עלה לארץ ישראל מאוקראינה ואמו ניצחיה סיידוף נולדה בשנגחאי אליה נמלטה משפחתה מבוכרה ב-1917. למד בבית הספר התיכון שליד האוניברסיטה העברית בירושלים. לאחר שירות צבאי נסע דותן לניו יורק שם היה רקדן ג'אז. לאחר שנה פרש מריקוד ועבד כפועל בניין ובמקביל החל ללמוד אדריכלות באוניברסיטת דרום קליפורניה בלוס אנג'לס. השלים לימודי תואר B.Arch באדריכלות ו M.Arch באדריכלות ועיצוב אורבני. לאחר קריירה ביפן ובארצות הברית, כולל משרד עצמאי לאדריכלות במנהטן, ייסד דותן את משרד חיים דותן אדריכלים בע"מ בשנת 1990 בתל אביב, בשנת 2010 נוסד סניף בשנגחאי שבסין. המשרד מתמקד במחקר ופיתוח, בבניה ובחשיבה ארכיטקטונית ומתכנן פרויקטים שונים ברחבי העולם.

אדריכלות

ב-2016 נחנך גשר הזכוכית הראשון הארוך והגבוה בעולם ב- Zhangjiajie, Hunan Province שבסין, בתכנון דותן. גשר הזכוכית הפך לאייקון סיני ולסמל בעולם כולו. בעקבות הקמת הגשר הוענקה לדותן בשנת 2017 אזרחות כבוד של העיר Zhangjiajie, בגין תרומתו לפיתוח הכלכלי והחברתי של העיר. הגשר עצמו זכה בפרס היוקרתי הסיני של ״פרויקט בניה איכותי לאומי״ לשנת 2017.
בשנת 2008 זכה אדריכל חיים דותן במכרז משרד החוץ כקבלן הראשי ואדריכל הביתן הישראלי בתערוכה העולמית אקספו 2010 בשנגחאי, סין. הביתן בעל הצורה הייחודית זכה לכבוד, הצלחה ולהכרה בינלאומית ויצר קשרי תרבות וכלכלה חדשים בין ישראל וסין.
על עבודותיו הבולטות נמנות היכל התרבות באשדוד, קמפוס ובנייני המכללה האקדמית להנדסה סמי שמעון בבאר שבע (עם שבח אדריכלים), בית הספר האמריקאי הבינלאומי באבן יהודה (עם פלסנר אדריכלים), בנין אלון לטכנולוגיות עילית באוניברסיטת בן-גוריון בנגב בבאר שבע, מכון עזריאלי להעצמה חינוכית בבאר שבע ובנין סגו בפקולטה לארכיטקטורה ובינוי ערים בטכניון (עם אד' פילצר). עבודותיו פורסמו באירופה, באסיה, בסין ובישראל.
אדריכל דותן תכנן פרויקטים רבים באשדוד, כחלק מתנופת הבנייה שהתרחשה בעיר בשנות ה-90, ואף זכה בעקבות זאת לכך שכתב העת "אדריכלות ישראלית" הקדיש גיליון שלם ליצירתו. בתום אותו עשור החל דותן לשנות את אופי הבניינים שתכנן, המתבססים על הרמוניה עם הטבע והסביבה. המבנים שתכנן היו לייחודיים בנוף הבנייה הישראלי וחלוציים בחשיבה התכנונית ובשיטות הבניה החדשניות.

פרסים והישגים

בשנת 2019 זכה אדריכל דותן בפרס גינס (Guinness), בגין תכנון גשר הזכוכית בZJJ, הפרס ניתן במסגרת "מדע וטכנולוגיה" עבור היותו גשר הולכי הרגל הגבוה ביותר (853 רגל) מעל פני הקרקע.
בדצמבר 2018 זכה גשר הזכוכית ב- IAI DESIGN AWARD בפרס מיוחד מצוות השופטים מטעם (APDF (Asia Pacific Designers Federation.
לקראת סוף שנת 2018 זכה גשר הזכוכית להכלל ב- Guinness World Record (מהדורה של שנת 2019) בקטגוריה Science & Technology כגשר הולכי הרגל הגבוה ביותר. גובהו של הגשר הוא כ־260 מטרים מעל תחתית הקניון.
ביוני 2018 בכנס שנערך על ידי IBC במרילנד ארצות הברית הוענק לגשר הזכוכית שהוקם בקניון ג'אנג ג'יא ג'יי בסין, פרס מטעם ENGINEERS SOCIETY OF WESTERN PENNSYLVANIA ע"ש ARTHUR G.HAYDEN לצוות שהיה מעורב ביזום עיצוב תכנון והקמת הגשר.
בשנת 2017 הוענק לדותן תואר דוקטור כבוד לספרות על ידי ארגון משוררים האקדמיה לאמנויות ותרבות אשר בארצות הברית. התואר הוענק לו במהלך הכנס העולמי ה-37 של משוררים שהתקיים באוגוסט 2017 באולן בטור שבמונגוליה. באותה שנה הוענק לדותן פרס כבוד לספרות מטעם איגוד הסופרים המונגולים עבור תרומתו להפצה והגנה על השירה.
באותה שנה הוענקה לדותן תעודת הוקרה מאת אגודת הסופרים העברים במדינת ישראל, הקרן למורשת מיכל ונחמה פוחצ'בסקי (ע"ר) על פועלו בתחומי היצירה החזותית והחדשנות.
בשנת 2011 נבחר דותן לאדריכל השנה לרגל יום העצמאות של מדינת ישראל מטעם העיתון כלכליסט. בשנת 2010 זכה בפרס יקיר עמותת האדריכלים בישראל. בשנת 2007 היה אדריכל חיים דותן מועמד לפרס ישראל בארכיטקטורה. כמו כן זכה זותן באות הכבוד על חידוש השפה האדריכלית לשנת 2006 מטעם מרכז הבנייה הישראלי.
בשנת 1998 זכה אדריכל דותן בפרס לרגל מלאות יובל למדינת ישראל על התרומה המקצועית בתחום האדריכלות מטעם לשכת המהנדסים, האדריכלים והאקדמאים בישראל, הטכניון, בצלאל ואוניברסיטת תל אביב.
בשנת 1990 זכה אד' חיים דותן יחד עם אדר' פילצר בתחרות היוקרתית לתכנון קמפוס ובניני הפקולטה לארכיטקטורה ובינוי ערים בטכניון שבחיפה. בהמשך לזכייה הוקם בנין סגו עבור הפקולטה לארכיטקטורה ובינוי ערים בטכניון. כמו כן זכה בפרס למצוינות בבניה מטעם איגוד הקבלנים והבונים בישראל.

אקדמיה

אדריכל חיים דותן מכהן כפרופסור ב- Shanghai Institute of Visual Arts ,FUDAN University וכ Master ב-DeTao Masters Academy בשנחאי וכפרופסור יועץ ב-East China Normal University בשנגחאי. בעבר היה מרצה בבית הספר לארכיטקטורה ע"ש דויד עזריאלי באוניברסיטת תל אביב ובפקולטה לאדריכלות בבצלאל בירושלים. מכהן כשופט בתחרויות אדריכלות ועיצוב רבות בישראל ובעולם.

שירה

חיים דותן פרסם ספר שירים ששמו לאחר הגשם. בשיריו מהלל דותן את הטבע ואת גדולתו באמצעות שירים קצרים שמבטאים התרגשות והתפעמות מיופיו של הטבע. בראיון שערך איתו מיכאל יעקובסון שהתפרסם באתר xnet אמר דותן "רציתי להעביר כאן בשורה לדור הצעיר, שיש לשמר את הטבע כמקור החיים שלנו". ספרו הפונה לקהל הרחב אך גם לתלמידיו הודפס ב-3 שפות - עברית, אנגלית וסינית.
בשנת 2018 תורגם ספר השירים לאחר הגשם לשפה ההונגרית.
דותן הוא חבר באגודת הסופרים העבריים במדינת ישראל.